CELEX: 52003XG0218(01)
Language: el
Date: 2002-11-26
Title: Συμπεράσματα του Συμβουλίου της 26ης Νοεμβρίου 2002 για ένα πιο ανταγωνιστικό περιβάλλον για τις επιχειρήσεις

Avis juridique important

|

52003XG0218(01)

Συμπεράσματα του Συμβουλίου της 26ης Νοεμβρίου 2002 για ένα πιο ανταγωνιστικό περιβάλλον για τις επιχειρήσεις  

Επίσημη Εφημερίδα αριθ. C 039 της 18/02/2003 σ. 0007 - 0008

Συμπεράσματα του Συμβουλίουτης 26ης Νοεμβρίου 2002για ένα πιο ανταγωνιστικό περιβάλλον για τις επιχειρήσεις(2003/C 39/04)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,1. ΥΠΕΝΘΥΜΙΖΟΝΤΑΣ:- τα συμπεράσματα του Ευρωπαϊκού Συμβουλίου της Λισσαβόνας σχετικά με τη στρατηγική που θα επιτρέψει στην Ευρωπαϊκή Ένωση να καταστεί, μέχρι το 2010, η πλέον ανταγωνιστική και δυναμική οικονομία της γνώσης, ικανή για βιώσιμη οικονομική ανάπτυξη με περισσότερες και καλύτερες θέσεις εργασίας και μεγαλύτερη κοινωνική συνοχή, καθώς και την περαιτέρω επεξεργασία αυτής της στρατηγικής από τα Ευρωπαϊκά Συμβούλια της Στοκχόλμης, του Γκέτεμποργκ και της Βαρκελώνης,- τα συμπεράσματα του Ευρωπαϊκού Συμβουλίου της Στοκχόλμης, τα οποία ζητούν από τα κράτη μέλη και την Επιτροπή να βελτιώσουν τα στατιστικά στοιχεία που είναι απαραίτητα για τη συγκριτική αξιολόγηση και καλούν την Επιτροπή να μελετήσει τη χρησιμοποίηση ποσοτικών στόχων στην πολιτική στον τομέα των επιχειρήσεων,- ότι το Ευρωπαϊκό Συμβούλιο της Λισσαβόνας αποφάσισε να εφαρμόσει ανοικτή μέθοδο συντονισμού η οποία περιλαμβάνει τον καθορισμό, κατά περίπτωση, ποσοτικών και ποιοτικών δεικτών και σημείων αναφοράς, με μέτρο τα καλύτερα του κόσμου, προσαρμοσμένων στις ανάγκες των διαφόρων κρατών μελών και τομέων ως μέσο σύγκρισης των βέλτιστων πρακτικών,- τον ευρωπαϊκό χάρτη για τις μικρές επιχειρήσεις ο οποίος ζητεί τη δημιουργία του καλύτερου δυνατού περιβάλλοντος για τις μικρές επιχειρήσεις,- την απόφαση του Συμβουλίου σχετικά με ένα πολυετές πρόγραμμα για τις επιχειρήσεις και την επιχειρηματικότητα και ιδίως για τις μικρές και μεσαίες επιχειρήσεις (ΜΜΕ) (2001-2003)2. ΕΠΙΔΟΚΙΜΑΖΕΙ:- την ανακοίνωση της Επιτροπής "Βελτίωση του περιβάλλοντος των επιχειρήσεων" και τα σχετικά έγγραφα εργασίας, τα οποία επισημαίνουν την πρόοδο καθώς και την ανάγκη ενίσχυσης των προσπαθειών σε πολλούς τομείς της πολιτικής για τις επιχειρήσεις και τα οποία περιλαμβάνουν επίσης πληροφορίες για τις υποψήφιες χώρες και δείκτες για τη βιώσιμη ανάπτυξη,- την πρόθεση της Επιτροπής να επανεξετάσει τη βιομηχανική πολιτική υπό το φως της παγκοσμιοποίησης και της διεύρυνσης,- την πρόθεση της Επιτροπής να υποβάλει πράσινη βίβλο για την επιχειρηματικότητα,3. ΤΟΝΙΖΕΙ:- την ανάγκη εντατικοποίησης των προσπαθειών για την προώθηση της ανάπτυξης και της ανταγωνιστικότητας προκειμένου να επιτευχθεί ο στόχος της Λισσαβόνας, υπογραμμίζοντας παράλληλα ότι η επιβράδυνση της οικονομικής ανάπτυξης δεν θα πρέπει να αποσπάσει την προσοχή από την εφαρμογή των δεσμεύσεων που αναλήφθηκαν στο πλαίσιο της στρατηγικής της Λισσαβόνας,- ότι οι διαρθρωτικές μεταρρυθμίσεις και η βελτίωση του θεσμικού πλαισίου των επιχειρήσεων έχουν ζωτική σημασία για την ανάπτυξη όπως επίσης και η ενίσχυση της ευαισθητοποίησης των πολιτών για αυτά τα θέματα,- ότι οι απαραίτητες βελτιώσεις του περιβάλλοντος των επιχειρήσεων απαιτούν περαιτέρω εργασίες στο κατάλληλο επίπεδο σε ευρύ φάσμα τομέων που άπτονται της ανταγωνιστικότητας, σημειώνει δε ότι η βελτίωση των συνθηκών λειτουργίας των ΜΜΕ συνεχίζουν να αποτελούν καθήκον θεμελιώδους σημασίας,- την ανάγκη να εξασφαλιστεί η ανταγωνιστικότητα των ευρωπαϊκών επιχειρήσεων με την επίτευξη κατάλληλης ισορροπίας μεταξύ των τριών πυλώνων -του κοινωνικού, του οικονομικού και του περιβαλλοντικού- της βιώσιμης ανάπτυξης και ΥΠΟΓΡΑΜΜΙΖΕΙ ιδίως την ανάγκη αξιολόγησης σε όλους τους τομείς δράσης των επιπτώσεων στην ανταγωνιστικότητα, με σημείο αναφοράς την παγκόσμια αγορά,- ότι η βελτίωση της ποιότητας των κανόνων και των ρυθμίσεων έχει ζωτική σημασία για την αύξηση της ανταγωνιστικότητας της Ευρωπαϊκής Ένωσης και ότι η επίτευξη καλύτερης ρύθμισης αποτελεί σημαντική ευθύνη των κοινοτικών θεσμικών οργάνων και των κρατών μελών,- ότι η άντληση διδαγμάτων από τις βέλτιστες πρακτικές μπορεί να βελτιώσει περαιτέρω τις επιδόσεις των κρατών μελών,4. ΑΝΑΓΝΩΡΙΖΕΙ:- ότι έχει σημειωθεί πρόοδος όσον αφορά την ανάπτυξη πλαισίου προαιρετικών ποσοτικών στόχων οι οποίοι μπορούν να καθορίζονται από τα κράτη μέλη σε επτά κρίσιμους για την ανταγωνιστικότητα τομείς επιχειρηματικής πολιτικής: επιχειρηματικότητα, κανονιστικό και διοικητικό περιβάλλον, πρόσβαση στη χρηματοδότηση, πρόσβαση στο ανθρώπινο κεφάλαιο, καινοτομία και διάδοση της γνώσης, πρόσβαση σε τεχνολογίες των πληροφοριών και των επικοινωνιών και ανοικτές και εύρυθμα λειτουργούσες αγορές,- ότι οι ποσοτικοί στόχοι μπορούν να συμβάλουν θετικά στην επίτευξη απτών αποτελεσμάτων και να αυξήσουν τη στοχοθέτηση και το δυναμισμό της πολιτικής στον τομέα των επιχειρήσεων, σημειώνει δε ότι τα περισσότερα κράτη μέλη θεωρούν ότι πρέπει να συνεχιστούν οι εργασίες για τους στόχους αυτούς, βάσει των ήδη διακηρυγμένων στόχων και προκειμένου να προωθηθεί η χρήση τους στην πολιτική στον τομέα των επιχειρήσεων,5. ΚΑΛΕΙ ΤΑ ΚΡΑΤΗ ΜΕΛΗ:- να θέσουν περαιτέρω προαιρετικούς ποσοτικούς και ποιοτικούς στόχους σε τομείς που το κρίνουν σκόπιμο, λαμβάνοντας δεόντως υπόψη τις διαρθρωτικές διαφορές,- να αναπτύξουν μια συστηματικότερη διάδοση των βέλτιστων πρακτικών στον τομέα των επιχειρήσεων και, όταν θεσπίζουν νέες πολιτικές, να λαμβάνουν υπόψη τις αναγνωρισμένες βέλτιστες πρακτικές, δίνοντας ιδιαίτερη έμφαση στα αποτελέσματα των σχεδίων της διαδικασίας Best,6. ΚΑΛΕΙ ΤΗΝ ΕΠΙΤΡΟΠΗ:- να υιοθετήσει μια συνολική και στρατηγική προσέγγιση της ανταγωνιστικότητας, εστιάζοντας την προσοχή της στους διαρθρωτικούς καθοριστικούς παράγοντες της ανταγωνιστικότητας των επιχειρήσεων σε όλους τους τομείς,- να διευκολύνει την ανταλλαγή βέλτιστων πρακτικών που θα επιτρέψουν στα κράτη μέλη να διδαχθούν αποτελεσματικότερα από τις γνώσεις των άλλων,- να επεξεργαστεί καλύτερα το αναλυτικό πλαίσιο για την πολιτική ανταγωνιστικότητας και, στη συνάρτηση αυτή, να λάβει υπόψη της στις εργασίες για τους ποσοτικούς στόχους, τα αποτελέσματα από άλλες εκθέσεις και διαδικασίες,- να υποβάλλει τακτικά στο Συμβούλιο εκθέσεις για την πρόοδο όσον αφορά τους ποσοτικούς στόχους προκειμένου να συμβάλει στη στρατηγική συζήτηση για την ανταγωνιστικότητα στο Συμβούλιο,- να συνεχίσει να περιλαμβάνει πληροφορίες για τις υποψήφιες χώρες σε εκθέσεις συγκριτικής αξιολόγησης με στόχο την εξασφάλιση της συγκρισιμότητας των στοιχείων μεταξύ όλων των χωρών,7. ΚΑΛΕΙ ΤΑ ΚΡΑΤΗ ΜΕΛΗ ΚΑΙ ΤΗΝ ΕΠΙΤΡΟΠΗ:- να συνεχίσουν να εργάζονται για τον καθορισμό, τη συγκριτική αξιολόγηση και την ανταλλαγή βέλτιστων πρακτικών όσον αφορά την πολιτική στον τομέα των επιχειρήσεων σε ολόκληρη την Ευρωπαϊκή Ένωση και τις υποψήφιες χώρες,- να συνεχίσουν να εργάζονται σε εθελοντική βάση για τη θέσπιση ποιοτικών και ποσοτικών στόχων προκειμένου να προωθηθεί περαιτέρω η χρήση τους στην πολιτική στον τομέα των επιχειρήσεων,- να συζητήσουν τις πολιτικές για τις επιχειρήσεις που θεσπίζουν τα κράτη μέλη και, στη συνάρτηση αυτή, να εξετάσουν τις δυνατότητες διοργάνωσης περιοδικής παρακολούθησης, ανάλυσης και αξιολόγησης από ομοτίμους στα πλαίσια διαδικασίας ανταλλαγής γνώσεων σε προαιρετική βάση.